**Demecser város Önkormányzata a kimagasló színvonalon és hivatástudattal végzett tevékenységének elismeréseként**

**„Életmű” megtisztelő díjat**

**Fazekas István részére adományozza.**

„A pedagógus lét nem csupán egy munkát, hanem életformát, szellemiséget, egyfajta filozófiát, egy egész életre szóló elhivatottságot jelent.

Az örök érvényű igazságok, értékek átadása az ifjúság számára a legszebb, talán az egyik legnehezebb kihívásokkal, sokszor kudarccal, de igen sokszor sikerekkel és örömökkel járó vállalások egyike, melyet ember tehet ezen a világon.”

**Fazekas István**

1955. november 4-én született Nyíregyházán. Az általános és a középiskolai tanulmányait is Nyíregyházán végezte.

A Krúdy Gyula Gimnáziumban érettségizett 1974-ben.

10 hónapos sorkatonai szolgálat után ösztöndíjas volt Lengyelországban, majd a Lódzi Műszaki Egyetemen tanult papírfeldolgozás szakon.

1980-ban matematika-kémia szakos általános iskolai tanári diplomát szerzett a Bessenyei György Tanárképző Főiskolán, majd

1986-ban **a** Kossuth Lajos Tudományegyetemen Kémia szakos középiskolai tanári diplomát kapott, ezt követően 2001-ben Informatika szakos középiskolai tanár lett.

2003-ban a Budapesti Műszaki Egyetemen Közoktatási vezető pedagógus szakvizsgát szerzett.

Munkahelyei:

- 1976. február 2. - 1976. július 21. - **Titász Nyíregyháza**

**-** tanárjelölt 1979. augusztus 15. – 1980. augusztus 15.- **Általános Iskola Tunyogmatolcs**

**-** 1980. augusztus 15. - 1986. augusztus 15. matematika-kémi szakos tanár a **Demecseri Általános Iskolában**

**-** 1986. augusztus 15. – 1987. augusztus 15. – tanár a **Váry Emil Gimnáziumban**

**-** Kollégiumi nevelő 1987. augusztus 16. – 1988. január 10. - **16. sz. Általános Iskola és Diákotthon Nyíregyházán,**

**- majd újra visszatért a Demecseri Váry Emil Gimnáziumba**  - 1988. január 15-én – ahol matematika szakos tanárként folytatta pedagógus pályáját.

- 2001. augusztus 1. – 2004. július 30. – igazgató-helyettes a **Váry Emil Gimnáziumban**

- 2004. augusztus 1.- 2005. július 30. - megbízott igazgató a Demecseri Oktatási Centrumban

- 2005. július 1-től - 2019. november 4 ig nyugdíjba vonulásáig intézményvezető.

A Demecseri Oktatási Centrum kialakításában nagy gondot fordított az intézmények sikeres együttműködésére.

Elképzelései között szerepelt, hogy a tanulók óvodától középiskoláig egy komplexumban fejlődhessenek, itt készüljenek fel a nagybetűs életre.

Tanárként, vezetőként és emberként egyaránt a következő szavakkal lehet a leginkább jellemezni: türelem, szeretet, figyelem és mély elkötelezettség.

Magával vitte tanítványai és kollégái elismerését, megbecsülését.

Nyugdíjas éveire jó egészséget kívánunk!